El Toyo, Spanien - find rejser til El Toyo her | Spies
Rejser til El Toyo
El Toyo, et lille rejsemål cirka 10 km øst for den gamle andalusiske by Almeria, lokker med en flere kilometer lang strand og glimrende hoteller - både med og uden All Inclusive.
El Toyo har ikke været på landkortet så længe. Byen gjorde sig bemærket i forbindelse med Mediterranean Games i år 2005, og har siden da udviklet sig til et vellidt rejsemål med en lang strand, attraktiv strandpromenade og gode hoteller hvor både spaniere og gæster fra resten af Europa finder alt, hvad de kunne tænke sig. Her rejser man ofte til for at koble af ved poolen eller stranden, men også for opleve seværdigheder i det sydøstlige hjørne af Andalusien. Præcis bag ved hotellerne findes der f.eks. en golfbane, for den som har lyst til et spil golf på sin ferie, og den lille, hyggelige by San Miquel de Cabo de Gata ligger inden for cykelafstand.
Børnevenligt og tæt på stranden
I El Toyo tilbyder hoteller med en god beliggenhed tæt på stranden. Tag f.eks. et kig på vores børnevenlige hotel SunConnect Cabogata Garden, der ligger blot en halv times kørsel fra lufthavnen. Her kan du koble af med en spabehandling eller tage dig en løbetur på strandpromenaden i de tidlige morgentimer, og for vores yngste gæster venter Lollo & Bernie. For at gøre din ferie så bekvem som mulig, indgår All Inclusive i rejsens pris.
Omkring Almeria findes der masser at opleve. Både tæt på og lidt længere væk. Vil du være aktiv og vandre i den storslåede natur, ligger naturreservatet Cabo de Gata ikke langt fra El Toyo. Der findes også en masse små, hyggelige fiskebyer, samt et flertal af fine strande hvor man let kan fordrive en eftermiddag eller to i solen. Provinshovedstaden Almeria ligger kun en halv times kørsel fra El Toyo med lokalbussen. Eller hvad med at opleve et stykke historie og nyde godt at gode udsigter fra den gamle borg Alcazaba? Gå en tur i de små gader og snus bylivet ind, shoppe og derefter slutte dagen af på Calle Pedro Alfonso Torres hvor tapasbarerne ligger som perler på en snor. Lidt længere væk finder man Oasys Mini Hollywood, der blev bygget som kulisse til indspilninger af westernfilm, men som i dag er en temapark for de filminteresserede. Og du må endelig ikke misse Alhambra - den spektakulære mauriske fæstning som ligger oppe i bjergene et stykke fra kysten. Har du svært ved at vælge, hvad du skal se, kan en lejebil anbefales. På bare et par dage kan du nå vidt omkring – helt i dit eget tempo.
Læs mere om El Toyo
Spies' gæster om El Toyo
4/5Baseret på 23 svar
I El Toyo findes en godt 4 km lang sandstrand, som er mellem 50 og 100 meter bred og består af både klippefulde områder og sand. Vandet bliver forholdsvis hurtigt dybt. Ferskvandsbrusere står med jævne mellemrum langs stranden, ligesom der findes enkelte strandbarer. Liggestole og parasoller kan lejes, men vil du hellere finde en plads i sandet og brede strandhåndklædet ud, er der også mulighed for det.
Spies tilbyder charterrejser til El Toyo fra maj til oktober.
Med Spies' transfer kommer du nemt og sikkert til dit hotel i El Toyo. Transfer indgår ikke, men kan tilkøbes sammen med rejsen. Køretiden fra Almeria Lufthavn til dit hotel er ca. 20 minutter (ca. 10 km), afhængigt af trafik og antal hotelstop.
Eftersom El Toyo er domineret af hoteller, der tilbyder All Inclusive, er udvalget af restauranter ganske begrænset. Men der findes et mindre antal af restauranter ved marinaen og på hovedgaden. Prøv f.eks. Plaza Del Mar på strandens nordlige ende. Her ligger en håndfuld forskellige restauranter. Der er også restauranter og caféer at finde langs Paseo El Toyo, som går fra strandpromenaden ind imod byen.
Ofte vil der tilkomme 8 % moms til den samlede regning. Det skal stå på menukortet, om momsen er inkluderet eller ej.
Nattelivet er ikke så udpræget i El Toyo. Aftenunderholdning er først og fremmest noget, hotellerne står for. Der findes ingen store diskoteker eller natklubber, men du kan passende tage en gåtur langs strandpromenaden over til Plaza del Mar. Her findes der en kunstig sø samt et udmærket udvalg af restauranter, der fortsætter et stykke op af hovedgaden Paseo El Toyo.
Alle hoteller i El Toyo har et tilknyttet minimarked, som sælger souvenirs og strandartikler. Langs med Paseo del Toyo er der kun et begrænset udvalg af butikker. Her vil det som oftest være mindre supermarkeder, man finder. Er det rigtig shopping, du er interesseret i, er det bedre at tage en tur til Almeria.
Sørg endelig for at komme ud og opleve El Toyo. Hvad enten du er til natur, kultur eller historie, findes det inden for komfortabel rækkevidde.
Vandring er også populært - fremfor alt i naturreservatet Cabo de Gata, der ikke ligger alt for langt fra El Toyo. Her findes der vådområder, som fungerer som yngleplads for et rigt fulgleliv. Desuden kan du også sejle, ro i kajak og dykke.
Ikke lange fra hotellerne ligger den lokale golfbane, Golf Alborán. Her kan du i ro og mag spille 18 huller sammen med familie eller venner.
Cykling er meget populært i Spanien, og hvis du vil leje en cykle, kan det gøre ved forskellige cykeludlejninger. Eksempelvis ved Plaza del Mar. Du kan vælge imellem både flade og mere kupperede ruter - der er ruter for alle. Husk cykelhjelm. Tænk desuden på at vejene kan være smalle, og bilerne kommer tæt på.
Vandaktiviteter omkring El Toyo
Diverse vandsportsaktiviteter som f.eks. sejlads, paddle og windsurfing findes op langs kysten. Disse aktiviteter er f.eks. tilgængelige i den lille by San José, der ligger på østkysten.
Hvis du interesserer dig for film, og synes, at Clint Eastwood er en af de bedste skuespillere gennem tiderne, som er det her noget for dig. For Oasys Mini Hollywood handler om Clint Eastwood. Han og Sergio Leone skabte sammen en ny filmgenre med filmen A Fistful of Dollars. En genre som senere blev kendt som spaghettiwestern, og hvor publikum ikke vidste, om helten var god eller ond. Bare at han var barsk. Mange af denne type film, blandt andet A Fistful of Dollars, blev indspillet her. Og byen blev kun bygget med dét ene formål – at fingere westernkulisse komplet med saloon, sheriffkontor og den lokale bedemand. To gange om dagen forsøger banditter at indtage området, og slås med sheriffen i håb om at overtage byen. Resten af tiden har du mulighed for at suge et stykke ægte filmhistorie til dig.
Midt imellem de to hovedgader i Almeira, Paseo Almeria og Avenida Frederico Lorca, ligger Mercado Central de Almeria – et sandt paradis for de som elsker mad. Her hænger skinkerne som perler på en snor, diverse lokale pølser ligger på rad og række, og sæsonens frugt og grønt er en fryd for øjet. I stueetagen finder man fiskeafdelingen, og den er i sig selv et besøg værd. Ikke mindst på grund af de prangende sværdfisk som hver og en let kan komme op over 100 kg.
Almeria må du ikke misse, hvis du er i nærheden. Det er en mellemstor by med et hyggeligt marked, imponerende katedral og et enormt fæstningsbyggeri, der er bygget i maurisk stil. Når du har set dig omkring, er det tid til at forkæle dine smagsløg. I Almeria finder du forskellige typer af paella, muligvis den bedste tapas i området og også blækstrutte som er meget populært her.
San José er en af de små fiskebyer, man finder i naturreservatet Cabo de Gata. Det er en hyggelig, lille by. Men én ting adskiller den fra andre: Midt inde i byen ligger stranden.
I San José finder man desuden flere forskellige butikker, der sælger alt fra lokalt håndværk til tøj. Perfekt for den som vil have sig et minde med hjem fra ferien. Men noget som er lige så fint som selve byen, er veje dertil. Her bevæger man igennem et uberørt og til tider øde ørkenlandskab.
Vil du køle dig ned med en dukkert eller hvile dine ben, kan du gå en tur ned til den lokale strand. Placeret præcis bag ved den gamle togstation I Almeria er der ikke langt at gå, inden du har sand imellem tæerne. Vil du skylle dig af, inden du går tilbage til byen, findes der offentlige ferskvandsbrusere til fri afbenyttelse.
La chance, kendt for sine pittoreske og farverige huse.
Glem ikke at besøge den gamle, mauriske fæstning – en af de største af sin slags. Fortsætter du længere ned, imellem La Chanca og den nyere del af byen, venter bl.a. den storslåede katedral og flere hyggelige torvepladser, der indbyder til, at man kan sætte sig med en kaffe og se hverdagslivet gå sin vanlige gang.
Bus, lejebil og taxi.
I Almeria-området findes der et glimrende busnet, du kan komme omkring med.
Har du bestilt en lejebil, venter der storslåede oplevelser både tæt på og længere væk, og den spanske solkyst samt de Andalusiske bjerge ligger for dine fødder.
Der er niveauforskelle på rejsemålet.
Udflugter i El Toyo
Find din rejse til El Toyo